Tjekero Tweya

Tjekero Tweya (o o tshotsweng ka Seetebosigo a le lesome le borobabobedi ngwaga wa 1960 kwa Shamundambo, kwa kgaolong ya Okavango) ke mopolotiki wa Namibia le leloko la lekgotla la babereki. Tweya ke leloko la palamente la SWAPO. O berekile mo palamenteng ya Namibia e le tona wa madirelo, kgwebo le tlhabololo dikgwebo tse dipotlana, a bereka gape e le tona wa ditlhaeletsanyo.

 Botshelo le thuto 
Tweya o alogile ka diploma tsa borutabana ka 1988 a bereka e le morutabana le mogokgo ka dingwaga tsa 1989 go tsena 1992. O ne a fudugela kwa Windhoek a berekela lephata la thuto go fitlhelela ka 1996. Ka 1997 o ne a nna moeteledile wa phiro kwa TransNamib le kwa Telecom Namibia."Tweya, Tjekero". Parliament of Namibia. Retrieved 14 October 2025

Tweya o feditse dithuto tsa borutabana kwa University of Namibia ka 1993 le MBA kwa Management College of Southern Africa ka 2012. O na le ditlankana go tswa kwa dikolong tsa ithutelo ditiro tsa Manchester le Harvard.

 Tiro ya gagwe mo sepolotiking 
Tweya o nnile leloko la SWAPO ka 1975. Ka 1985 Tweya o ne a thusa go tlhama le go nna modulasetilo wa mokgatlho wa baithuti ba Namibia ka dingwaga tsa 1989 go tsena 1991, le go nna tautona wa lekgotla la babereki la Namibia, le le kopantseng makgotla a babereki a Namibia ka dingwaga tsa 1991 le 1993.Tjekero Tweya at Namibia Institute for Democracy

Tweya o ne a thapiwa e le mothusa tona wa madi ka 2005. Ka 2010 o ne a fudusediwa kwa lephateng la dikgwebo le madirelo"Namibia's new cabinet" Archived 2011-06-07 at the Wayback Machine, The Namibian, 22 March 2010. go nna mothusa tona, ka 2015 o ne a tlhatlosiwa maemo go nna tona wa ditlhaeletsanyo. Mo tirong ya go tswakanya mapalamente ka Tlhakole 2018 o ne a nna tona wa madirelo le dikgwebo.Matthys, Donald (8 February 2018). "President reshuffles Cabinet—Vice President relieved of duties". Namibia Economist. O berekile mo lephateng le go fitlhelela ka Mopitlo 2020.

 Metswedi